CELEX: 62007CO0456
Language: sl
Date: 2008-05-21 00:00:00
Title: Sklep Sodišča (sedmi senat) z dne 21. maja 2008. # Karol Mihal proti Daňový úrad Košice V. # Predlog za sprejetje predhodne odločbe: Najvyšší súd Slovenskej republiky - Slovaška. # Člen 104(3), prvi pododstavek, Poslovnika - Šesta direktiva o DDV - Davčni zavezanci - Člen 4(5), prvi pododstavek - Osebe javnega prava - Sodni izvršitelji - Fizične in pravne osebe. # Zadeva C-456/07.

Sklep Sodišča (sedmi senat) z dne 21. maja 2008 – Mihal proti Daňový úrad Košice V
      (Zadeva C-456/07)
      „Člen 104(3), prvi pododstavek, Poslovnika – Šesta direktiva o DDV – Davčni zavezanci – Člen 4(5), prvi pododstavek – Osebe javnega prava – Sodni izvršitelji – Fizične in pravne osebe“
      Davčne določbe – Usklajevanje zakonodaj – Prometni davek – Skupni sistem davka na dodano vrednost – Davčni zavezanci (Direktiva Sveta 77/388, člen 4(5), prvi pododstavek) (Glej točko 23.)
      Predmet
      
         
               Predlog za sprejetje predhodne odločbe – Najvyšší súd Slovenskej republiky – Razlaga člena 4(5), prvi pododstavek, Šeste direktive
                  Sveta 77/388/CEE z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano
                  vrednost: enotna osnova za odmero (UL L 145, str. 1) – Osebe javnega prava, ki opravljajo dejavnosti ali transakcije kot organi
                  oblasti, se ne štejejo za davčne zavezance – Vključitev sodnih izvršiteljev pri opravljanju javnih funkcij – Neposredni učinek.
               
            Izrek
      Dejavnost zasebne osebe, kot je dejavnost sodnega izvršitelja, ni oproščena davka na dodano vrednost že samo zato, ker obstaja
         zaradi opravljanja dejanj, pridržanih javni oblasti. Čeprav sodni izvršitelj pri opravljanju svojih nalog opravlja taka dejanja
         v skladu z zakonodajo, kot je ta v postopku v glavni stvari, ne opravlja dejavnosti kot organ oblasti, saj ni vključen v organizacijo
         javne uprave, ampak kot neodvisno gospodarsko dejavnost, opravljeno v okviru svobodnega poklica, in zato ne more biti oproščen
         na podlagi člena 4(5), prvi pododstavek, Šeste direktive Sveta 77/388/EGS z dne 17. maja 1977 o usklajevanju zakonodaje držav
         članic o prometnih davkih – Skupni sistem davka na dodano vrednost: enotna osnova za odmero.